Sestrikaine

Sestrikaine () om pen' penzaz langenijanke lehthištonke tal'veks. Erik mülüb Karvmarjanvuiččed-sugukundha.

 Ümbrikirjutand 
Kazmuz om üks'..kaks' metrad kortte hahkan vai pakuižetaban mujun vezoidenke. Möuvaz om lehedan mujun, varden südäin om vauvaz.

Lehtesed oma koume..vižlaboižed, hambhanvuiččenke röunanke da siledanke loštajanke ülähäiženke pindanke. Lehtesen alapind om vauvhambanke ližamujunke, soned oma karvakahad erašti.

Änikod oma nägumatomad helgud, pakuižvihandan vai ruzaburan mujun, keratud tophiže. Änikoičend oleskeleb semendkus.

Plodud oma loštakahad rusttad küpsad marjad, mugažo keratud tophiže. Marjad oma muiktad magul, 8..12 mm diametras.

 Levigandmižavaruz 
Londuses sestrikaine kazvab mecoiš kaikedme Evrazijadme. Penzaz navedib ojiden randoid da jogiden kendäkoid, voib vastata sidä pidust' mecanröunoid. Sädab žomid.

 Kazvatuz 
Sestrikaižen sortuiden pakaiženvastaužuz rippub augotižlibundan sijaspäi, penzhan vaumičendaspäi tal'veks, säspäi tal'vel. Mugažo urbiden erazvuiččend painab päzundha niiden augusPanfilova O. V. К вопросу засухоустойчивости и зимостойкости смородины красной (Küzundole sestrikaižen seižundmahtoiš kuivaigad i tal'vaigad vaste). // Современное садоводство — Contemporary horticulture (Nügüd'aigaine sadunkazvatuz). — 2011. # 1. // Journal.vniispk.ru. .

Äikerdoitas sestrikaižen penzhid jurdunuzil noril vezoil.

 Kävutand 
 Sömhä 
Sikš ku sestrikaižen marjad oma čigičaižen muiktemb, ka kazvatadas sestrikašt ümbriradamha džemihe, keitišihe, želehe vai toižihe konservihe tobjimalaz. Konservoidas tomatoid sestrikaiženke.

Kävutadas Skandinavijan maiš fruktkeitosiden da pudingan komponentaks paksus. Saksanmas södas sestrikaižen marjoid maidkremanke vai bezeidenke, ližatas tortoihe täudimeks.

 Zelläks 
Keratas da kuivatas lehtesid rahvahaližen medicinan täht.

 Maižanduses 
Sestrikaine om mezikazmuzAbrikosov H. N. da tž. Смородина (Čigičaine i sestrikaine) // Словарь-справочник пчеловода (Mezjäižvodijan vajehnik-tedonandmižkirj) / Kerazi Fedosov N. F.. — M.: Sel'hozgiz, 1955. — Lp. 342. . Mezjäižed tuldas änikoidennoks tahtonke keraten nektarad da heid'omad. Vn 1953 kodvan mödhe nened sestrikaižen sortud ozutiba surembad produktivižust: Viktorija (105 kg met gektaraspäi), Gonduin (102 kg) i Varševičun (92 kg).

 Galerei 

 Kacu mugažo 
 Čigičaine

 Homaičendad 

 Irdkosketused 
 ГОСТ Р 54698-2011. Смородина красная и белая свежие. Технические условия (Verez sestrikaine. Tehnižed arvoimižed) protect.gost.ru-saital. 

Kategorii:Karvmarjanvuiččed
Kategorii:Maižanduzkul'turad kirjamišton mödhe
Kategorii:Kazmused kirjamišton mödhe
Kategorii:Plodpenzhad
Kategorii:Marjad
Kategorii:Meckazmused
Kategorii:Sömkazmused
Kategorii:Mezikazmused